مكتب الرباط: الفيضان اللّي ضرب البارح فاس والمناطق المجاورة ليها كان غادي يقتل رجل أعمال معروف بالعاصمة العلمية. فحسب مصادر “كود”، فإن هاد رجل الأعمال وهو منعش سياحي وعندو وحدة فندقية فوسط المدينة دار واحد لكسيدة خايبة بزاف. وأفادت المصادر نفسها، لـ”كود”، أن هاد رجل الأعمال كان على مثن السيارة الخاصة ديالو من “أودي Q7” ودار كسيدة خايبة بمنطقة عين تاوجطات التابعة ترابيا لعمالة مكناس. السيد تكليسات بيه الطونوبيل ديالو بفعل داك الفيضان اللّي ضرب جهة فاس مكناس بواحد الشكل خايب. دبا السيد راه فمصحة خاصة ناعس ومزال فغيبوبة وموحال يعيش. فحسب مصدر “كود”، فإن طاقم طبي يتابع حالته الصحية واعلن للعائلة ديالو أن الحالة ديالو تدعو للقلق. 
الفيضان اللّي ضرب فاس كان غادي يقتل رجل أعمال معروف وصيفطو للإنعاش ودبا مزال فغيبوبة